Diari Oficial de la Generalitat Valenciana


Sumari del DOGV 9913, del 12-08-2024 (2024/7605)

RESOLUCIÓ de 22 de juliol de 2024, de la Conselleria d’Educació, Cultura, Universitats i Ocupació, per la qual es creen unitats de primer cicle d’Educació Infantil finançades pel Programa d’impuls d’escolarització en el primer cicle d’Educació Infantil del Pla de recuperació, transformació i resiliència –finançat per la Unió Europea– NextGenerationEU.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9913

Data del DOGV
:   12-08-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/7605

CVE
:   CFKJ-V-1616-1180

Data del document
:   22-07-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Correcció d'errades

*Antecedents de fet*

La disposició addicional tercera de la Llei orgànica 3/2020, de 29 de desembre, per la qual es modifica la Llei orgànica 2/2006, de 3 de maig, d’educació, que tracta de l’extensió de l’Educació Infantil, especifica que en el termini d’un any des de l’entrada en vigor d’esta llei, el Govern central, en col·laboració amb les administracions educatives, elaborarà un pla de huit anys de duració per a l’extensió del primer cicle d’Educació Infantil amb la finalitat d’avançar cap a una oferta pública suficient i assequible, amb equitat i qualitat, que en garantisca el caràcter educatiu. Per a la implantació progressiva, es tendirà a l’extensió de la gratuïtat, de manera que es prioritzarà l’accés de l’alumnat en situació de risc de pobresa i exclusió social i la situació de baixa taxa d’escolarització.

A més, la disposició addicional cinquena de l’esmentada llei, que establix les prioritats en els programes de cooperació territorial, determina que, a fi d’assolir les metes de l’objectiu 4 de l’Agenda 2030, el Govern central, en col·laboració amb les administracions educatives, promourà durant el període d’implantació d’esta llei els programes de cooperació territorial com a línia estratègica d’actuació, amb especial atenció a la millora dels nivells d’escolarització accessible i assequible en el primer cicle d’Educació Infantil, entre altres prioritats.

D’altra banda, la conselleria competent en matèria d’educació està fent una aposta decidida per l’extensió del primer cicle d’Educació Infantil posant en funcionament unitats de dos anys en les escoles públiques valencianes des del curs 2015-2016 i creant escoles infantils de primer cicle. Esta aposta inicial s’ha ampliat any rere any i té com a objectiu l’extensió d’esta oferta educativa gratuïta en la major part del territori valencià, sempre posant l’èmfasi en la solidaritat i l’equilibri territorial a fi de descompensar les desigualtats i afavorir la igualtat d’oportunitats en les zones rurals o en les zones urbanes desfavorides socialment.

Així mateix, el Ministeri d’Educació i Formació Professional ha promogut, entre d’altres, el Programa de cooperació territorial d’impuls d’escolarització en el primer cicle d’Educació Infantil amb noves places de titularitat pública, prioritàriament per a xiquetes i xiquets d'u i dos anys, a càrrec del Pla de recuperació, transformació i resiliència –finançat per la Unió Europea– NextGenerationEU, C21.I01.P01. Este programa pretén la creació de places noves del primer cicle d’Educació Infantil de titularitat pública (prioritàriament d'u i dos anys), el finançament de les quals cobrirà tant el gasto en infraestructures com el gasto en equipament i funcionament. El programa s’ha implantat de manera progressiva i prioritza l’accés de l’alumnat en zones amb més incidència de risc de pobresa o exclusió social i l’extensió a les àrees rurals. Per tant, l’ampliació de l’escolarització en este cicle ha d’atendre la compensació dels efectes que les desigualtats d’origen econòmic, social, territorial i cultural tenen sobre l’alumnat.

Per això, la Resolució de 23 de desembre de 2021, de la Secretaria d’Estat d’Educació, per la qual es publica l’Acord de la Conferència Sectorial d’Educació de 25 de novembre de 2021, pel qual s’aprova la proposta de distribució territorial dels crèdits destinats al Programa d’impuls d’escolarització en el primer cicle d’Educació Infantil, en el marc del component 21, inversió 1, del Pla de recuperació, transformació i resiliència –finançat per la Unió Europea– NextGenerationEU, concreta el desplegament del programa de cooperació territorial d’impuls d’escolarització en el primer cicle d’Educació Infantil amb noves places de titularitat pública, prioritàriament per a xiquetes i xiquets d'u i dos anys. L’execució i el desenvolupament d’este programa i les actuacions que el definixen corresponen, segons les competències assumides, a las comunitats autònomes.

Posteriorment, es publica la Resolució de 28 de desembre de 2022, de la Secretaria d’Estat d’Educació, per la qual es publica l’acord de la Conferència Sectorial d’Educació de 13 de desembre de 2022, pel qual s’aprova la proposta de distribució territorial i els criteris del repartiment dels crèdits gestionats per comunitats autònomes destinats al Programa d’impuls d’escolarització en el primer cicle d’Educació Infantil, prioritàriament per a xiquetes i xiquets d'u i dos anys, amb noves places de titularitat pública, en el marc del component 21 «modernització i digitalització del sistema educatiu, inclosa l’educació primerenca de 0-3 anys» del Mecanisme de recuperació i resiliència.

Finalment, es publica la Resolució de 5 de juliol de 2023, de la Secretaria d’Estat d’Educació, per la qual es publica l’Acord de la Conferència Sectorial d’Educació de 7 de juny de 2023, pel qual s’aprova la proposta de distribució territorial dels crèdits destinats al Programa d’unitats d’acompanyament i orientació personal i familiar de l’alumnat educativament vulnerable, en els serveis educatius o psicopedagògics situats en zones/sectors escolars i centres rurals agrupats, en l’exercici pressupostari 2023, en el marc del component 21 «modernització i digitalització del sistema educatiu, inclosa l’educació primerenca de 0-3 anys» del Mecanisme de recuperació i resiliència.

Així, gràcies a este programa, les administracions autonòmiques disposaran dels recursos financers per a poder desenvolupar amb èxit les actuacions contemplades.

En este sentit, en els anys 2021, 2022 i 2023, mitjançant la resolució de la persona titular de la conselleria competent en maria d’educació, s’han creat un total de 425 unitats de primer cicle d’Educació Infantil, finançades pel Programa d’impuls d’escolarització en el primer cicle d’Educació Infantil del Pla de recuperació, transformació i resiliència –finançat per la Unió Europea– NextGenerationEU, C21.I01.P01, per als cursos 2021-2022, 2022-2023 i 2023-2024 en l’àmbit educatiu de la Comunitat Valenciana.

*Fonaments de dret*

Per tot això, d’acord amb la proposta del director general de Centres Docents i en virtut de les facultats conferides per l’article 28 de la Llei 5/1983, de 30 de desembre, del Consell, i l’article 8 del Decret 10/2023, de 19 de juliol, del president de la Generalitat, pel qual es determinen el nombre i la denominació de les conselleries i les seues atribucions,

RESOLC

*Primer*

Crear les unitats de primer cicle d’Educació Infantil, finançades pel Programa de cooperació territorial, del Ministeri d’Educació i Formació Professional, d’impuls d’escolarització en el primer cicle d’Educació Infantil amb noves places de titularitat pública, amb càrrec al Pla de recuperació, transformació i resiliència –finançat per la Unió Europea– NextGenerationEU, C21.I01.P01, que es detallen en l’annex d’esta resolució.

*Segon*

Les accions derivades d’esta resolució complixen els principis i criteris de planificació i execució relatius a la creació jurídica i administrativa de les unitats de primer cicle d’Educació Infantil establits en l’article 2.2 de l’Orde HFP/1030/2021, de 29 de setembre, per la qual es configura el sistema de gestió del Pla de recuperació, transformació i resiliència.

La present resolució posa fi a la via administrativa i contra esta podrà interposar-se, potestativament, un recurs de reposició en el termini d’un mes a comptar de l’endemà de la publicació en el *Diari Oficial de la Generalitat Valenciana*  davant del mateix òrgan que ha dictat l’acte objecte de recurs, d’acord amb el que es disposa en els articles 123 i 124 de la Llei 39/2015, d’1 d’octubre, del procediment administratiu comú de les administracions públiques, o podrà presentar-se, directament, un recurs contenciós administratiu davant del Tribunal Superior de Justícia de la Comunitat Valenciana en el termini de dos mesos a comptar de l’endemà de la publicació en el *Diari Oficial de la Generalitat Valenciana*, d’acord amb el que s’establix en els articles 10, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.

  

València, 22 de juliol de 2024

José Antonio Rovira Jover

Conseller d’Educació, Cultura, Universitats i Ocupació

Esta disposició conté annexos. Consulteu-ne la versió en PDF.